Izaskun Andonegi

Izaskun Andonegi Goikoetxea (Donostia, 1967-) zainketa aringarrietako erizaina da, eta doluaren kudeaketan aditua da. 

IPIR formakuntzaInstituto IPIR. Formación en duelo y pérdidas. jaso zuen Bartzelonan.

Indian
Indian egindako lau urteko egonaldi batean hartu zuen erabakia erizaintza ikasteko eta zainketan aringarrietan berezitzeko. Zaintza horietan masterra du Kataluniako Onkologia Institutuan eskuratua.

Bidegin
Bidegin elkartearen, Gipuzkoako dolu eta laguntzarako zerbitzuaren, sortzaile nagusia da, eta esperientzia luzea du pertsonei heriotza eta dolu prozesuetan laguntzen. 

2022an erakunde horrek Donostiako Herritar Merezimenduaren domina jaso zuen egindako lanagatik.

Errukiaren lanketa
Kaliforniako Stanford Unibertsitatearen barruan, Errukiaren Institutuan irakaslea da Compassion Cultivation Training (CCT) formakuntzan, Errukia Lantzeko Entrenamenduan.Entrenamiento en el Cultivo de la Compasión (Izaskun Andonegi).

Halaber, "compassionate communities" izeneko mugimenduan parte hartzen du Bidegin-ekin,  Euskadiko Komunitate Errukitsuen Sarearen barruan (RECC/EKES). Donostiarekin batera, Orio, Zarautz, Tolosa, Irun-Hondarribia, Elgoibar, Gasteiz, Getxo, Santurtzi eta Sopela dira gaur egun sare horren kideak.

Dokumentaletan protagonista
Azken urteotan parte hartu du ikus-entzunezko hainbat lanetan, besteak beste Arteman Komunikazioak ekoiztutako "Aulki hutsak" (Iñaki Peña, 2013), "Mendian hil. Hirian hil" (Iñaki Peña, 2020) eta "Arantzazu. 26 zm, 5 mende, herri 1" (Pello Sarasua, 2023) dokumentaletan.

Ikus, gainera
 Zainketa aringarriak eta zinema

 Erreferentziak 

 Kanpo estekak 
Bidegin elkartearen webgunea.



Kategoria:Donostiarrak
Kategoria:Euskal Herriko erizainak
Kategoria:Zainketa aringarrietako profesionalak